**Kako prepoznati darovitog učenika ?**

Kontrolne liste kao ova pomažu roditelju ili učitelju u procjeni djeteta i ohrabruju ih u traženju pozitivnih znakova talenta koje do tada možda nisu uočili. Lista uključuje najčešće znakove darovitosti prikazane na jednostavan način. Darovito dijete može pokazivati neke od slijedećih karakteristika :

1. Velika znatiželja; želja da sazna “zašto” i “kako” o svijetu i događajima koji ga okružuju; postavljanje brojnih provokativnih i istraživačkih pitanja; nezadovoljstvo jednostavnim odgovorima.
2. Superiorne misaone sposobnosti; sposobnost bavljenja apstraktnim predodžbama; sposobnost uopćavanja na temelju konkretnih činjenica, uočavanje veza i odnosa među pojavama.
3. Neobična ustrajnost; potrebu da završi započeti zadatak na svoje vlastito zadovoljstvo; sposobnost koncentracije pozornosti iznad razine očekivane za dob.
4. Izuzetna mentalna brzina, brz odgovor na pitanja, brzo reagiranje na nove ideje.
5. Sposobnost brzog i lakog učenja; razumijevanje zadatka i prije no što je čulo uputu ili objašnjenje do kraja; brzo usvajanje nove vještinine i bez ponavaljanja.
6. Odlično pamćenje događaja i školskog gradiva – bez ponavljanja.
7. Širok i bogat rječnik; sposobnost učenja jezika; oduševljavanje teškim izrazima i stručnom terminologijom.
8. Istančana moć promatranja (zapažanja) i uočavanje detalja.
9. Bujna mašta koju očituje kroz verbalno izražavanje ili druge oblike kreativnog izražavanja (likovno, modeliranje, konstruiranje).
10. Divergentno mišljenje; sklonost traženju neobičnih rješenja nekog problema.
11. Inicijativnost, poduzetnost; preferiranje samostalnog rada.
12. Vrlo razvijen osjećaj za humor; sklonost šaljivim igrama riječi.
13. Visoki osobni standardi (kriteriji); frustriranost ako ne uspije doseći “izvrsnost” koju si je samo zacrtalo; perfekcionistički pristup svemu, nezadovoljstvo čak i ako doživljava odobravanje drugih.
14. Nestrpljenje samim sobom i drugima; netolerantnost prema manje sposobnoj djeci; traženje odraslih za razgovor.
15. Osjetljivost i napeto ponašanje; brzo reagiranje frustracijom na neodobravanje.
16. Širok raspon interesa; njegovanje neobičnih hobija s velikim entuzijazmom i sposobnošću, kolekcionarstvo.
17. Neobično široko znanje i duboko poznavanje određenog područja, teme.
18. Preferiranje društva starije djece i odraslih; očitovanje dosade prema društvu vršnjaka.
19. Želja da usmjerava druge u igri ili grupnim aktivnostima.
20. Zaokupljenost filozofskim pitanjima i pitanjima od općeg značaja, kao što je pitanje postanka svijeta i čovjeka, smisla života, postanka svemira isl.

Izvor: Leyden, S. (1990): Helping the Child of Exceptional Ability.